Държавен вестник, бр. 31, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  31
37. „Услуги за автобусен превоз на пътни­
ци“ са услуги, попадащи в обхвата на член 2, 
параграфи 1 и 2 от Регламент (ЕС) № 181/2011.
38. „Услуги за превоз на пътници по вода“ 
са пътнически услуги, обхванати от член 2, 
параграф 1 от Регламент (ЕС) № 1177/2010, 
с изключение на услуги, посочени в член 2, 
параграф 2 от същия регламент.
39. „Услуги за въздушен превоз на пътници“ 
са търговски пътнически въздушни услуги 
съгласно член 2, буква „л)“ от Регламент 
(ЕО) № 1107/2006 при заминаване, транзит­
но преминаване или пристигане на дадено 
летище, когато летището се намира на те­
риторията на държава членка, включително 
полети, заминаващи от летище, разположено 
в трета държава, до летище, разположено на 
територията на държава членка, когато услу­
гите се извършват от въздушни превозвачи 
от Европейския съюз.
40. „Услуги за електронна търговия“ са 
услуги, предоставяни от разстояние чрез 
уебсайтове и услуги, базирани на мобилни 
устройства, чрез електронни средства и по 
индивидуално искане на потребител с цел 
сключване на потребителски договор.
41. „Услуги за електронно издаване на 
билети“ е всяка система, при която билетите 
за превоз на пътници се купуват, включител­
но онлайн, чрез устройство с интерактивни 
възможности за компютърна обработка и се 
доставят на купувача в електронна форма, 
за да могат да бъдат отпечатани на хартиен 
носител или да бъдат показвани при пътува­
не чрез мобилно устройство с интерактивни 
възможности за компютърна обработка.
42. „Услуги за железопътен превоз на път­
ници“ са всички железопътни пътнически 
услуги съгласно чл. 2, параграф 1 от Регламент 
(ЕС) 2021/782.
43. „Услуги, предоставящи достъп до
аудио-визуални медийни услуги“ са услуги, 
предавани чрез електронни съобщителни мре­
жи, които се използват за намиране, подбиране 
и получаване на информация и за разглеждане 
на аудио-визуални медийни услуги, както и 
всякакви предоставяни функции – например 
субтитри за лица с глухота и лица с увреден 
слух, аудиоописание, аудиосубтитри и превод 
на български жестов език, произтичащи от 
прилагането от доставчиците на медийни 
услуги на мерки, които да направят услуги­
те достъпни, както е посочено в чл. 8а от 
Закона за радиото и телевизията, и включва 
електронните програмни указатели.
44. „Хармонизиран стандарт“ е хармонизи­
ран стандарт съгласно чл. 2, точка 1, буква 
в) от Регламент (ЕС) № 1025/2012.
45. „Хора с увреждания“ са лица с трайна 
физическа, психическа, интелектуална или 
сетивна недостатъчност, която при взаи­
модействие с обкръжаващата ги среда би 
могла да възпрепятства тяхното пълноценно 
и ефективно участие в обществения живот 
равноправно с останалите.
46. „Център за приемане на спешни по­
виквания“ е център за приемане на спешни 
повиквания съгласно § 1, т. 38 от допълнител­
ните разпоредби на Закона за електронните 
съобщения.
(2) По смисъла на чл. 60:
1. „Продукт“ е вещество, препарат или 
стока, създадени чрез производствен процес, 
различни от храна, фураж, живи растения 
и животни, продукти с човешки произход и 
растителни и животински продукти, пряко 
свързани с тяхното бъдещо възпроизводство.
2. „Услуга“ e услуга съгласно чл. 2, ал. 1 
от Закона за дейностите по предоставяне на 
услуги.
§ 2. Този закон:
1. въвежда изисквания на Директива 
(ЕС) 2019/882 на Европейския парламент и 
на Съвета от 17 април 2019 г. за изискванията 
за достъпност на продукти и услуги (ОВ, L 
151/70 от 7 юни 2019 г.);
2. предвижда мерки по прилагането на 
Регламент (ЕС) 2019/1020 на Европейския 
парламент и на Съвета от 20 юни 2019 г. 
относно надзора на пазара и съответствието 
на продуктите и за изменение на Директива 
2004/42/ЕО и регламенти (ЕО) № 765/2008 и 
(ЕС) № 305/2011 (ОВ, L 169/1 от 25 юни 2019 г.).
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. За нарушения по чл. 73 – 89, извърше­
ни до 1 юни 2026 г., се налагат глоби и иму­
ществени санкции по глава шеста в размер, 
намален с 50 на сто от установения.
§ 4. (1) До 28 юни 2030 г. доставчиците на 
услуги могат да продължат да предоставят 
своите услуги, като използват продукти, които 
законосъобразно са използвали за предоста­
вянето на подобни услуги преди тази дата.
(2) Договори за услуги, сключени преди 28 
юни 2025 г., могат да продължат да действат 
без изменение до изтичането на техния срок, 
но не по-късно от 5 години след посочената 
дата.
(3) Терминалите на самообслужване, които 
са законно използвани от доставчиците на 
услуги за предоставянето на услуги преди 28 
юни 2025 г., могат да продължат да се използ­
ват при предоставянето на подобни услуги до 
края на техния икономически полезен живот, 
но не по-дълго от 20 години след пускането 
им в употреба.
(4) До 28 юни 2027 г. задълженията по 
приложение № 2, раздел IV, буква „а“ по 
отношение на спешните повиквания може 
да се изпълняват и чрез доставчик на услуги 
за предаване, включително вградени в опе­
рационната система на крайните устройства 
приложения или други приложения, собстве­